Is there a creator? શું કોઈ સર્જનહાર છે? ભગવાન છે? ભગવાન હોઈ શકે? ભગવાનની જરૂર છે? એક જ મૂળના આ પાંચ સવાલો વાંચીને એવું લાગતું હોય કે આ લેખમાં ગંભીર અને બગાસાંખાઉં બોરિંગ વાતો થવાની છે તો હજુ એક વખત વિચારજો. અહીં વાત ધાર્મિક તો નથી, સાથે ફ્લિસ્રિંફ્ીની પણ નથી જ. વાત છે અડધી દુનિયામાં સુપરહીટ જનારી એક અમેરિકન સિરીઝ-સિરિયલ વિશે. અદભૂત મુવીઝ બનાવનાર ટીમે કાબીલેદાદ સિરિયલ બનાવી છે જેની પાંચમી સીઝન હમણાં જ પૂરી થઇ. ભારતમાં ઓછી જાણીતી એ જબરદસ્ત સિરીઝ વિષે વાત કરવી છે પણ એની પહેલા થોડું બ્રેઈન સ્ટોર્મિંગ જરૂરી છે માટે આપણે આપણા શરૂઆતી સવાલ ઉપર પરત ફ્રીએ. શું almighty ની જરૂર છે ખરી? આ દુનિયા ટકી રહી એનું કારણ ભગવાન છે? કે પછી ભગવાન છે એવો લોકોના મનમાં ભ્રમ છે તેના કારણે બધું સ્ટેબલ છે? આ બધા આંટીઘૂંટી વાળા સવાલોનો અછડતો અંદાજ મેળવવા માટે એક સવાલનો જવાબ મેળવવાનો પ્રયત્ન થવો જોઈએ. શું ભગવાન છે? અને જો હા, તો હાઉ? કઈ રીતે? ક્યાં? જો ખરેખર ભગવાન હોય તો શું થાય? આ સવાલનો ઉત્તર મેળવવા માટે ધાર્મિક પુસ્તકોથી લઇને વિજ્ઞાાન સુધી માથાપચ્ચી કરી શકાય પણ કોંક્રીટ રિઝલ્ટ મેળવવું હોય તો એક સોલીડ પ્રયોગ કરવો પડે. કેવો પ્રયોગ? લેટ્સ મેક ગોડ. ચલો, આપણે ખુદ ભગવાન બનાવીએ અને તપાસીએ.